cyanic-selkie/wikianc huggingface dataset:
Gentlemen Prefer Blondes (musikal)
Premiere på Broadway
Musikalen hadde premiere på Ziegfeld Theatre på Broadway 8. desember 1949 og ble avsluttet 15. september 1951, etter 740 forestillinger. Den ble produsert av Herman Levin og Oliver Smith, regissert av John C. Wilson, med koreografi av Agnes de Mille og sanginnstudering av Hugh Martin. Musikalen ble delvis finansiert av Harold M. Esty jr.
Opprinnelige rolleinnehavere:
I årene etter har flere kjente, blonde skuespillerinner spilt i lokale oppsetninger av musikalen, inkludert Jayne Mansfield (turné i USA, 1964), Mamie Van Doren, Betty Hutton, Morgan Fairchild (turné i USA, 1986) og Barbara Eden (Florida, januar 1999).
West End
Musikalen hadde premiere på Princes Theatre på West End 20. august 1962, med Dora Bryan som Lorelei Lee, Anne Hart som Dorothy og Bessie Love som fru Ella Spofford. Den ble avsluttet etter 223 forestillinger.
Broadway 1974
En revidert versjon av musikalen, kalt Lorelei, hadde premiere på Palace Theatre på Broadway 27. januar 1974 og ble avsluttet etter 320 forestillinger. Carol Channing spilte også hovedrollen i denne oppsetningen og ble nominert til Tony-prisen for beste kvinnelige skuespiller i en musikal.
Broadway 1995
Musikalen hadde nypremiere på Goodspeed Opera House i East Haddam i Connecticut i november 1994, med KT Sullivan som Lorelei Lee, Karen Prunzik som Dorothy Shaw, Jamie Ross som Josephus Gage og Allen Fitzpatrick som Gus Esmond. Produksjonen ble flyttet til Lyceum Theatre på Broadway 10. april 1995 og avsluttet 30. april 1995, etter 16 forhåndsvisninger og åtte forestillinger.
Øvrige
En konsertversjon av musikalen ble satt opp som en del av Discovering Lost Musicals-serien, regissert og produsert av Ian Marshall-Fisher, på Barbican Cinema 1 i London i 1997, med Louise Gold som Lorelei Lee, Kim Criswell som Dorothy Shaw og Dilys Laye som fru Ella Spofford.
En oppsetning på Open Air Theatre i Regent's Park i London, med Sara Crowesom Lorelei Lee og Debby Bishop som Dorothy, varte fra 23. juli til 1. september 1998.
Teatergruppen 42nd Street Moon i San Francisco i California satte opp musikalen i april 2004.
En konsertversjon av musikalen ble satt opp som en del av Encores!-serien i New York City Center fra 9. til 13. mai 2012, med Megan Hilty som Lorelei Lee og Rachel York som Dorothy. Den var regissert av John Rando, med koreografi av Randy Skinner.
Filmatisering
Musikalen ble filmatisert som Herrer liker blonde piker i 1953, med Jane Russell og Marilyn Monroe i hovedrollene.
Fylkesvei 2706
Fylkesvei 2706  går mellom Marienlyst og Frydenhaugveien i Drammen.
Veien var tidligere del av Fylkesvei 35 i Buskerud, sammen med fylkesvei 28 i Buskerud.
Frem til 2019 hadde veien betegnelsen fylkesvei 27.
Andrea Pažoutová
Andrea Pažoutová (født 6. januar 1979) er en tsjekkisk judoka.
Hun representerte Tsjekkia under Sommer-OL 2004 i Athen, der hun ble utslått i omspillet.
Pachyteria
Pachyteria er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore (gjerne 25-30 millimeter), langbeinte, blanke trebukker, gjerne kontrastrikt fargede i svart, gult, oransje og rødt. Hodet er noe snuteformet forlenget. Antennene er vanligvis kortere enn kroppen og er gjerne tofargede, med den innerste delen svart og den ytterste lys, men det kan også være motsatt. Pronotum er forholdsvis lite, rundet, rødt eller svart. Dekkvingene er avsmalnende bakover. Bakbeina er særlig lange.
Levevis
Larvene utvikler seg i ved av løvtrær.
Utbredelse
Slekten er vidt utbredt i Sørøst-Asia.
Joachim Thomassen (sjakkspiller)
Joachim Thomassen (født 27. desember 1990) er en norsk sjakkspiller fra Mo i Rana som nå spiller for Moss sjakklubb.
Han har vært elev på sjakklinjen ved Norges Toppidrettsgymnas i Bærum der han har hatt Simen Agdestein som lærer. I Norgesmesterskapet som ble arrangert i Fredrikstad i 2010, imponerte han og ledet Eliteklassen med 6 av 8 mulige poeng da det gjenstod en kamp. Han tapte siste kampen og kom dermed på delt førsteplass sammen med Kjetil A. Lie, Espen Lie og Frode Olav Olsen Urkedal. Det skal spilles stikkamp mellom disse for å kåre vinneren. Han ble utnevnt til internasjonal mester i sjakk (IM) i september 2010 etter at han fikk sitt femte IM-napp og en stor ratingprestasjon under Arctic Chess Challenge.
.gl
.gl er Grønlands nasjonale toppnivådomene (ccTLD) for internett. Det administreres av TELE Greenland A/S.
Registrering
Registreringer foretas direkte på andre nivå.
Eksterne lenker
Toppdomän
Espehaugen
Espehaugen er en ås nordvest i Risør kommune, Agder. Med sine 243,5 moh. er den det høyeste punktet i kommunen.
Galina Zlotnikova
Galina Zlotnikova (russisk: Галина Борисовна Злотникова; født 24. april 1984 i Nizjnij Novgorod) er en russisk vannpolospiller.
Hun representerte Russland under Sommer-OL 2004 i Athen, hvor laget hennes ble nummer 5.
Jeff Fahey
Jeffrey David «Jeff» Fahey (født 29. november 1952) er en amerikansk skuespiller som har hatt roller for både film og fjernsyn. Han spilte piloten Frank Lapidus i ABCs TV-serie Lost (2004–2010), og var tidligere politimann Winston MacBride i TV-serien The Marshal (1995).
Filmkarriere
Fahey begynte å opptre da han vant et stipendium for å danse ved ballettskolen Joffrey Ballet School da han var 25 år gammel. Han opptrådte ved teatre over hele USA og på Broadway. Han fikk sin første store rolle i en TV-serie da han spilte «Gary Corelli» i såpeoperaen One Life to Live.
I 1985 fikk han sin første betydelige rolle i en film da han spilte Tyree i Silverado. I 1986 spilte han i Psycho III som Duane Duke, en gitarist desperat etter penger. Det samme året var han gjesteskuespiller i sesong 3 i TV-serien Miami Vice som våpenhandleren Eddie Kaye, kjent for at han ødela politimannen Sonny Crocketts Ferrari Daytona.
Han spilte Thorold Stone i filmen Revelation. Senere hadde Fahey en rolle ved siden av Pierce Brosnan i filmen Gressklippermannen (1992).
I 1990 spilte han sammen med Marisa Tomei i filmen Parker Kane og med Clint Eastwood i filmen White Hunter Black Heart, regissert av Eastwood selv. Han opptrådte også i en liksomtrailer for en film kalt Machete in Grindhouse som Robert Rodriguez til sist spilte inn, skjønt den var egentlig ikke tenkt som annet enn en liksomtrailer rent hypotetisk. Han spilte også i Robert Rodriguez' film Planet Terror.
Fahey spilte den faste figuren Frank Lapidus i TV-serien Lost, en fly- og helikopterpilot i en undersøkelsegruppe som ble sendt til øya. Han opptrådte i sesongene 4, 5, og 6. Hans figur ble rost av kritikerne og fansen for hans kyniske og humoristiske bemerkninger og for å være en fyr man måtte like, men han forble en av de få figurene som aldri fikk noe mer rolleutvikling i serien.
Kim Ryon-mi
Kim Ryon-mi (født 8. februar 1983) er en nordkoreansk judoka.
Hun representerte Nord-Korea under Sommer-OL 2004 i Athen, der hun ble utslått i omspillet.
Integrativ medisin
Integrativ medisin eller helhetsmedisin er en form for medisinsk praksis der konvensjonell medisin utøves i kombinasjon med alternativ medisin av medisinsk sertifisert personell. Den amerikanske legen Andrew Weil regnes som opphavsmannen til integrativ medisin.
Integrativ medisin har i særlig grad fått innpass i USA og Storbritannia. Særlig i sammenhenger hvor det er konkurranse om pasientene har dette blitt populært.
I likhet med den rendyrkede alternative medisin møtes integrativ medisin med stor skepsis fra fagmiljø for konvensjonell medisin. Andrew Weil ble i 2009 pålagt av amerikanske myndigheter å stanse markedsføringen av et kosttilskudd som ble hevdet å kunne forhindre svineinfluensa. To britiske universitetet tilbød i en kort periode undervisning i integrativ medisin, men etter massiv kritikk ble dette lagt ned.
I Skandinavia har integrativ medisin blitt frontet av den svenske legen Per-Arne Öckerman. Han hevder å ha påvist klinisk effekt av healing gjennom blodprøver, og å ha dokumentert store forskjeller i nivået av frie radikaler hos personer som har inntatt antioksidanter gjennom kosttilskudd.
FMK-3
FMK-3 er en argentinsk maskinpistol i kaliber 9 x 19 mm Luger.
Våpenet ble designet av Fabricaciones Militares i 1974, har mekanisme med masseretardert sluttstykke, og omstiller for halv og helautomatisk ildgiving. I 1991 var 30 000 eksemplarer produsert for det argentinske militære. Noen få varianter forekommer med fast kolbe, ellers så har den foldekolbe og kommer med 20, 32 og 40 patroners våpenmagasiner.
Den har også blitt produsert for det sivile marked i en halvautoversjon under navnet FMK-5
Norsk flaggtetra
Norsk flaggtetra er en art i gruppen karpelakser. Den kommer fra Sør-Amerika, og har fått det norske navnet på grunn av sine fargetegninger. Fisken har en metallisk farge, med røde tupper på finnene og et svart merke på ryggfinnen. Det er også en ekstremt stor tetra, opptil 7 cm lang. Det er en hardfør, rimelig og vakker fisk, og en populær akvariefisk. Den bør helst holdes i stim. Den er en notorisk finnenapper, og har en tendens til å ete akvarieplanter. Den bør ha en temperatur mellom 17 og 28 °C.
Fixing a Hole
«Fixing a Hole» er en sang av The Beatles som ble skrevet av Paul McCartney, men offisielt kreditert Lennon/McCartney. Sangen ble først utgitt 1. juni 1967 på gruppens åttende britiske album Sgt. Pepper's Lonely Hearts Club Band. Samme album ble utgitt dagen etter i USA..
Bakgrunn
Det har blitt påstått at «Fixing a Hole» handler om heroin, men McCartney tilbakeviser dette. Han er også uenig i at den handler om at han renoverer sin farm i Skottland. Teksten er mer myntet på personer som liksom vet andres beste, og som ikke overlater til personen selv å finne ut hva som er best. Kort sagt: «pass dine egne saker og la meg tenke selv».
Innspilling
9. februar 1967 var Abbey Road Studios opptatt, og derfor måtte gruppen innta Regent Sound Studios i stedet. Noe annet som var spesielt, var at McCartney hadde med seg en gjest til studio. Det var en som hadde ringt på hos McCartney og presentert seg som Jesus Kristus. McCartney sa det var greit han var med til studio dersom han var stille under innspilling. Det ønske ble etterkommet, og siden har han ikke sett denne personen. De gjorde tre tagninger med cembalo (George Martin), bass og vokal (McCartney) og trommer (Ringo Starr). Deretter la George Harrison på sologitar. Til slutt kor fra Harrison og John Lennon.
21. februar 1967 var de tilbake i Abbey Road Studios. Her forsøkte de en tagning til som opprinnelig skulle mikses sammen med opptaket fra Regent Sound Studios. Dette ble droppet og i stedet ble det beste opptaket overført til en annen firesporsteip, slik at de kunne legge mer vokal og kor. Antageligvis spilte Harrison inn sologitaren sin en gang til siden to gitarer høres.
Konserter
Paul McCartney har spilt «Fixing a Hole» på konserter. Første gang var 10. desember 1992 på TV-showet Up Close. Opptaket er fra Ed Sullivan Theatre i New York City og fremføres med fullt band. Et annet opptak finnes på DVD'n The Space Within Us (utgitt 2006) hvor sangen fremføres kun med McCartneys piano og vokal.
Arctic Race of Norway 2016
Arctic Race of Norway 2016 var den fjerde utgaven av Arctic Race of Norway. Rittet var klassifisert som kategori 2.HC og gikk over fire etapper i Nordland. Rittet startet i Fauske 11. august og ble avsluttet i Bodø 14. august. Alle etappene hadde minst én fjellovergang på over 500 meter over havet. Den tredje etappen hadde også målgang på Korgfjellet (575 moh.). Italienske Gianni Moscon fra Team Sky vant rittet sammenlagt.
Fiskeredskap
Fiskeredskap, fiskeutstyr og fiskeverktøy er fellesbegrep som brukes i beskrivelsen av utstyr som benyttes når det fiskes, enten kommersielt eller som en fritidssyssel. De fleste er godt kjent med de vanlige redskapen som brukes til fritidsfiske, typ fiskestang, fiskesnelle, fiskekrok, klepp, håv, søkke, dupp, fiskeharpe, oterfjøl med mer. Denne artikkelen tar for seg fiskeredskaper som brukes kommersielt i Norge.
Arctic Race of Norway 2016
Lagene
Totalt 22 lag var invitert til rittet. Det deltok: 11 UCI Worldtour-lag, 7 profesjonelle kontinentallag og 4 norske kontinentallag. Hvert lag kunne stille med seks ryttere hver, noe som betyr at dersom alle lag fylte sin kvote, ville det stille totalt 132 ryttere til start i Fauske. Dette var det klart sterkeste sykkelfeltet i et norsk etapperitt noen gang (per. 2016).
Fiskeredskap
Det er altså redskaper som brukes for å fange fisk, krepsdyr (reker, hummer, krabbe) og bløtdyr (blekksprut/akkar og skjell). Man skiller på passive fiskeredskaper, altså redskaper fisken må oppsøke for å bli fanget i, for eksempel snøre, garn, ruse, teine og line. Aktive fiskeredskaper oppsøker fisk og fiskestimer, slik som not, trål og snurrevad. Fiskeredskaper finnes i mange varianter, men det er et fåtal hovedgrupper som dominerer fisket.
Det er skjedd en enorm utvikling etter 1950-tallet, ikke minst hva gjelder måle- og leteinstrumenter. Men viktigst er nok overgangen fra bomull, hamp og lignende naturfiber till syntetiske materialer til bruk i trål, garn, line, tauverk med mere. Disse har enorme fordeler, blant annet råtner de ikke, de er elastisk og sterk. Dette gjør også at man må være nøye med å rense opp på plasser hvor det kan finnes utstyr slik at de ikke forurenser og ødelegger havet. Dette gjøres også i blant annet Norge.
Spyd
Spydprinsippet er det opprinneligste og omfatter fiskespyd, harpun, eventuelt harpungevær, harpunkanon, kveitepik og flyndrepik (hvor skaftet, som eventuelt erstattes med metallstreng, er langt).
Lokke
Lokkeprinsippet går ut på at agn lokker fisken inn i et bur (teine) eller til å sluke en angel (krok). Disse fastholder fisken. Teina har traktformet åpning (kalv) slik at fisken ikke slipper ut igjen, angelen har mothake. Beslektede redskaper er for eksempel hummerhåv (hummerglip) og mortglip. I tillegg til alle slags håndsnører med én eller få angler, enten med smaksagn eller skueagn, finnes en egen form for pilk, sprutdregg, til fangst av akkar, vanlig blekksprut.
Ruse
Fisken ledes langs oppbygde eller utspente vegger av pæler, ris eller nett og gjennom en eller flere kalver inn i et bur eller kammer. Blant annet kulenota og laksevarpet, begge er ruser flytende i vannskorpen, sistnevnte dog ikke helautomatisk, men lukkes av en vaktmann for å sikre observert fangst.
Inne
Innesperringsprinsippet går ut på å stenge en observert fiskestim inne på stedet. Fisk nær land kan avsperres ved hjelp av landnot, som nå er lite brukt. På dypt vann eller langt fra land brukes ringnot eller snurpenot. Denne settes ut til en sluttet ring i vannflaten. Nederst snurpes nota sammen sånn at det dannes en pose, med forhåpentlig mye fisk i.
Mæle
Mæler var en fiskeinnretning med kummer i fosser hvor laksen som hoppet i fossen gled ned i og kunne hentes opp med hov. Mælene i Hellefossen er beskrevet allerede på tidlig 1200-tallet.
Flake
Flaker eller kørjer er kurver som henger i fosser og som laksen hopper opp i. Flakene i Drammenselva er først beskrevet i forbindelse med en rettsak i 1665. Flaker kan se på maleriet Hellefossen av J. C. Dahl.
Polyachus
Polyachus er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Levevis
Hettebladbiller er særlig aktive i varme og solskinn.
Utbredelse
Slekten er utbredt i Australia.
Anatolij Parfenov
Anatolij Ivanovitsj Parfenov (født 17. november 1924, død 28. januar 1993) var en sovjetisk bryter som deltok i De olympiske leker i 1956 i Melbourne.
Parfenov ble olympisk mester i bryting, gresk-romersk stil, under Sommer-OL i 1956 i Melbourne. Han vant den tyngste vektklassen, tungvekt over 87,0 kg, foran Wilfried Dietrich fra Tyskland og Adelmo Bulgarelli fra Italia.
Sovjetisk rubel
Rubel (russisk: рубль) var valutaen som ble benyttet i Sovjetunionen. En rubel ble delt opp i 100 kopek (russisk: копе́йка).
École centrale de Paris
École centrale de Paris er en fransk grande école som uteksaminerer ingeniører nord i Frankrike (Paris), og som er medlem av Université Paris-Saclay.
Utveksling og doble grader
Flere svenske tekniske høyskoler har utveksling med École Centrale de Paris. Spesielt interessant er kanskje nettverket, som etter en toårig utveksling gir rett til en eksamen også fra den utenlandske høyskolen.
Golog
Golog (kinesisk: 果洛; pinyin: Guǒluò; Wade-Giles: Kuǒ-lò; tibetansk: མག; Wylie: Mgo-log) er et autonomt prefektur for tibetanere i provinsen Qinghai i Folkerepublikken Kina. Det har et areal på 76.312 km².
Befolkning
Ifølge folketellingen i 2000 hadde Golog 137.940 innbyggere med en folketetthet på 1,81 innb./km².
Administrative enheter
Det autonome prefektur Golog har jurisdiksjon over 6 fylker (县 xiàn).
Rosihan Anwar
Rosihan Anwar (født 10. mai 1922 i Kubang Nan Dua, Vest-Sumatra, død 14. april 2011) var en journalist og forfatter fra Indonesia.
Anwar har skrevet mange artikler i flere både lokale og utenlandske medier. Anwar var en av grunnleggerne av National Film Company. Anwar var godt kjent som forfatter, og utga 30 bøker og skrev hundrevis av artikler i forskjellige aviser, det meste av dette ble skrevet på indonesisk. Den siste boka han skrev var Petite Histoire Indonesia.
Rosihan Anwar døde i Jakarta den 14. april 2011, av hjertesvikt og aldersrelaterte problemer.
Fall Tyskland
Fall Tyskland i 1939 års allmenne forsvarsplan
I 1939 års almene forsvarsplan skulle, om Fall Tyskland ble aktuelt, storparten av felthæren - fire arméfördelninger og 1. kavalleribrigaden (senere 8. motorbrigaden) - flyttes til Sør-Sverige der de skulle danne 1. armékåren. Den femte og gjenstående arméfördelningen, 6. arméfördelningen, skulle gjøres til ÖBs reserve i nærheten av Hallsberg, klar til å settes inn mot en eventuell invasjon nær Göteborg/Østkysten.
Fall Tyskland i 1940 års allmenne forsvarsplan
I og med Molotov–Ribbentrop-pakten i 1939 ble den svenske krigsplanleggingen kullkastet, ettersom man tidligere hadde forutsatt at «Fall Tyskland» og «Fall Ryssland» ikke skulle kunne inntreffe samtidig. I samband med den finske vinterkrigens utbrudd ble det 2. Armékåren også mobilisert, med to arméfördelninger for «Fall Ryssland». Nå gjenstod bare tre arméfördelningar for «Fall Tyskland» som man fortsatt ikke kunne se bort fra. Man planla nå at 1.arméfördelningen, som var beregnet for Skåne, skulle gruppere seg der og innta linje mot Öresund. Også 3.arméfördelningen ble avdelt for dette mens 4.arméfördelningen forsvarte østre Skåne.
Fall Tyskland i 1943 års allmenne forsvarsplan
Etter 9. aprilkrisen ble planen for «Fall Tyskland» endret flere ganger. Blant annet i 1943 da 1. armékåren ble omorganisert til 3. armékåren med 1. arméfördelningen og 11. arméfördelningen samt Smålands grenadjärkår (I7). 2. armékåren ble da 1. armékåren og omfattet 4., 12., 13. samt 16. arméfördelningen. To andre arméfördelninger, 2. og 15. arméfördelningen, ble organisert hver for seg i forskjellige deler av det nordlige Sverige.
Skole- og læringsforskning
NTNU Skole- og læringsforskning er en enhet for oppdragsforskning ved Program for lærerutdanning. Enheten skal bidra til å frambringe forskningsbasert kunnskap for skoleutvikling. Enheten er tett integrert med PLUs øvrige virksomhet, og har spesielt fokus på følgende tematiske områder: Ledelse, skoleutvikling, organisering, Frafall, yrkesvalg, forebygging, IKT og læring, Realfag, Demokrati og dannelse, Lærerprofesjonen, lærerutdanning og yrkesutøvelse, Læringsarenaer.
Kjetil Hodnekvam
Kjetil Hodnekvam (født 25. juni 1977) er en norsk mellomdistanseløper som representerte klubben AKS-77.
Hodnekvam ble norgesmester på 1500 meter i 2000 og på 800 meter i 2001.
Men de giftet seg med brunetten
Men de giftet seg med brunetten (originaltittel: Gentlemen Marry Brunettes) er en amerikansk musikalkomedie fra 1955, regissert av Richard Sale og produsert av Russ-Field Productions. I hovedrollene spiller Jane Russell og Jeanne Crain. Filmen, som er en oppfølger til Herrer liker blonde piker (1953), handler om de to søstrene Bonnie og Connie Jones som bestemmer seg for å reise til Paris for å finne kjærligheten. Manus er skrevet av regissør Sale og Mary Loos, løst basert på romanen Men de gifter sig med brunetter (1928), skrevet av Anita Loos.
Handling
Søstrene Bonnie og Connie Jones er showgirls. De er lei av livet i New York og slutter i jobbene sine på Broadway, for å reise til Paris i håp om å bli berømte og finne den store kjærligheten.
Claudia Zwiers
Claudia Zwiers (født 23. november 1973) er en nederlandsk judoka.
Hun representerte Nederland under Sommer-OL 2004 i Athen, der hun ble utslått i omspillet. Hun tok bronse under Sommer-OL 1996.
Tusenårsriket
Tusenårsriket er i kristendommen navnet på tidsperioden der djevelen skal være bundet, basert på Johannes' åpenbaring kapittel 20. Det er forskjellige forestillinger blant kristne om hvordan og når dette skal skje.
Modællfly og radiostyrt
«Modællfly og radiostyrt» er en norsk sang som ble skrevet av Øystein Sunde og utgitt september 1981 på Sundes musikkalbum Barkebille boogie.
Sunde har fortalt at hans tekster som regel kommer ut av at han har opplevd et eller annet. Hvis ikke ville det vært vanskelig å finne på noe å skrive om for hans vedkommende. En av hans hobbyer ved siden av gitarspilling og musikk er modellfly.
Musikere og instrumenter
En konsertversjon av sangen ble utgitt 30. august 2012 på livealbumet Live på Svalbard -82 (som var en bonus-CD i samleboksen Puslespill). Opptaket er fra januar 1982.
Håkvik kraftverk
Håkvik kraftverk er et vannkraftverk i Håkvikelva i Narvik kommune i Nordland fylke.
Kraftverket utnytter fallet på 220,6 meter fra magasinet Nedstevann (også kalt Nervatnet) til havnivå i Beisfjorden. Storvatnet er magasin for kraftverket og reguleres mellom 259 og 223 moh. Nedslagsfeltet er på 68,5 km². Eier er Nordkraft.
Installert effekt er 11 MW fra to francisturbiner. Årsproduksjon er 45 GWh.
Opprinnelig utbygging
I 1948 besluttet Narvik kommune at helle fallet fra Nedstevatn ned til Rombakfjorden. Tidligere var den nedre del av vassdraget utbygg av Narvik kommune i årene 1912-15. Her ble det bygget to kraftverk med en samlet ytelse på 1,5 MW. Det nye kraftverket som ble ferdig i 1954 inkludert regulering av Nedstevatn og Storvatnet. Fra inntaket i Nedstevatn ble det laget en 3 km lang tilløpstunnel med tverrsnitt 5,1 m2 under Ankenesfjellet. I enden av denne tunnelen ble det bygget et fordelingsbasseng, og fra denne går det en trykksjakt på 380 m ned til kraftstasjonen ved Beisfjorden. Diameteren på trykksjakten var 1,5 m og helningen 31°. Røret til trykksjakten var 10 mm tykt og ble innstøpt i tunnelen i fjellet. Det ble installert to francisturbiner med vertikal aksel, disse ble levert av Sørum mekaniske verksted. Generatorene har hver en ytelse på 5,7 MVA og 4,5 kV og ble levert av NEBB. Midlere årsproduksjon er på 41 GWh. En større modernisering ble fullført i 2002, da ble magnetiseringsutrustning, høyspentanlegg og kontrollanlegg byttet ut.
Utvidelse av vassdragsreguleringen
Det ble i august 2011 sendt søknad til NVE fra Nordkraft Produksjon AS om overføring av Tverrdalselva til Håkvikelva. Tverrdalselva ligger ca. 6 km sørøst for Storvatnet. Søknen inkluderer også bygging av Sjursheim kraftverk og Nervatnet kraftverk. Sjursheim kraftverk hovedsakelig tilføres vann fra Tverrdalselva, og vil ligge ovenfor Sjursheimvatnet i Håkvikdalen ca. 1 km øst for Storvatnet. Dette vil få en ytelse på 15,2 MW og en estimert årsproduksjon på 34,4 GWh. Fra Storvatnet til Nervatnet planlegges en overføringstunnel og ved utløpet av denne skal Nervatnet kraftverk plasseres. Dette vil få en ytelse på 2,0 MW og en estimert årsproduksjon på 5,2 GWh. Håkvik kraftverk vil som en konsekvens av overføringen få en økt årsporduksjon på 16,3 Gwh, slik at årsproduksjonen blir på 62,1 GWh. Det er imidlertid flere alternativer i konsesjonssøknaden der blant annet bare en, eller ingen av de nevnte kraftstasjonene bygges. .
I konsesjonssøknaden er temperaturendringer i vassdraget vurdert til å øke med noen grader. NVE har også utført en omfattende analyse av temepraturforholdene og hva dette eventuelt vil bety for lakolaklimaet. I denne analysen forventes det ingen endringer av betydning for lokalklima og små endringer i Beisfjorden. Konsesjonssøknaden vurderer videre at det vil bli middels positive konsekvenser av at Storvatnet får bedre fylling på grunn av overføringen. Dette vil være positivt for reiseliv, friluftsliv, landskap, kulturhistorie, kulturminner og samiske kulturminner. For flora og vegetasjon forventes samlet liten negativ konsekvens. Det er ikke registrert vanntilknyttede rødelistearter i området. Derimot vil tapping av vann i Tverrelva få stor negativ konsekvenser for friluftslivet. Andre virkninger for friluftsliv er vurdert til å være mindre negative. Når det gjelder vilt og fiske forventes samlede konsekvenser til liten til middels negativ. Samlet konsekvens for reindrift vurderes også til liten negativ. Forum for natur og friluftsliv – Nordland er negativt innstilte i sin høringsuttalelse og mener at området er mye brukt til friluftsliv, og at tiltaket har store negative konsekvenser for dette. De er også negative til konsekvensene for laksefisk, og mener at det ikke er godt nok utredet. .
Allan Clarke (sanger)
Harold Allan Clarke (født 5. april 1942 i Salford, Lancashire, England) var tidligere vokalist i The Hollies.
Karriere
Sammen med klassekameraten Graham Nash begynte Allan allerede i skoleårene i Manchester å synge duett. I desember 1962 kom de som svorne fan av Buddy Holly til å starte The Hollies. I april 1963 fikk de med seg Tony Hicks på sologitar mot å love ham et fast ukentlig honorar, litt senere kom Bobby Elliott til på trommer, og til sist Bernie Calvert på bass.
Det var disse fem bandmedlemmene som utgjorde gruppa da den fikk britisk stjernestatus, sammen med The Beatles, Rolling Stones, Manfred Mann, m.fl.
Clarke, Nash og Hicks utgjorde gruppas komponistteam. Til begynne med gjemte de seg bak pseudonymet "L. Ransford", men fremsto senere med egne navn, og hitlåter som "Jennifer Eccles", "King Midas In Reverse", etc.
Clarke var vokalist, men spilte også sporadisk gitar og munnspill. I Storbritannia hadde de ikke mindre enn 30 hitsingler, pluss ytterligere to plasseringer med gjenutgivelser av tidligere slagere. Av disse var 17 låter Topp 10 plasseringer. De to gjenutgivelsene "I'm Alive" (1965) og "He Ain't Heavy, He's My Brother" (1970, 1988), oppnådde på nytt å toppe hitlistene. På de amerikanske hitlistene fikk de inn 23 hitsingler, hvorav seks ble Topp 10-plasseringer. Clarke-Hicks-Nash komponerte The Hollies-albumet; For Certain Because (1966), og de psykologiske Evolution (1967), og Butterfly (1967). Deres album med egne britiske hitsingler, The Hollies 'Greatest Hits, oppnådde også førsteplassen på den britiske albumlisten i august 1968.
Etter at Clarke første gang forlot Hollies, oppnådde låta "Long Cool Woman i en Black Dress", som han i 1971 hadde skrevet sammen med Roger Cook og Roger Greenaway for albumet Distant Light, å bli en internsjonal hit. Den nådde andreplassen i USA (faktisk The Hollies' mest suksessfulle singel der noensinne), og 32.-plassen på Storbritannias singelliste. Da hans erstatning, Rickfors, forlot The Hollies igjen i juli 1973, valgte Clarke å gjenoppta sin plass som bandmedlem. Deres første singel med ham tilbake i folden var også en av Clarkes sanger: "The Day that Curly Billy Shot Down Crazy Sam McGee", som oppnådde en plassering på den britiske topp 40-listen samme høst.
I 1993 hjalp Clarke og Nash The Hollies med å synge harmonistemmene i anledning deres nyinnspilling av Buddy Hollys "Peggy Sue Got Married". Ettersom de beholdt Buddy Hollys originale vokalstemme ble sangen kreditert Buddy Holly & The Hollies. Låta kom med på albumet Not Fade Away, som skulle være en hyllest til mannen som gruppa var blitt oppkalt etter.
15. mars 2010 ble The Hollies innlemmet i Rock and Roll Hall of Fame bestående av medlemmene; Allan Clarke, Terry Sylvester, Graham Nash, Tony Hicks, Bobby Elliott, Bernie Calvert og Eric Haydock. Mens The Hollies denne aftenen spilte konsert i Royal Albert Hall i London, spilte Allan Clarke, Graham Nash og Terry Sylvester, sammen med Little Steven og andre "Long Cool Woman i en Black Dress" under prisoverleveringen i USA.
Ferdig varme
Ferdig varme er et begrep som benyttes hovedsakelig i forbindelse med produksjon, distribusjon og markedsføring av termisk energi. En kjøper av ferdigvarme betaler for den energien han/hun benytter, der prisen gjerne er uttrykt i øre/kWh, tilsvarende den avregningsmetoden som er i vanlig bruk for elektrisk kraft.
Forutsetninger for bruk av ferdigvarme
En felles forutsetning for bruk av alle former for ferdigvarme er at bygget som skal varmes opp har de nødvendige systemer for å utnytte vannbåren varme, oftest i form av gulvvarmesystem eller radiatorrørsystem.
Distribusjon
Ferdig varme kan distribueres på flere måter.
Fjernvarme
Begrepet fjernvarme brukes for distribusjonsnett med stor geografisk utbredelse og er mest vanlig i større tettsteder og byer. Det stilles krav til konsesjon etter energiloven.for fjernvarmeanlegg. Varmen produseres i en eller flere store varmesentraler og distribueres som varmtvann, i fjernvarmerør som ligger nedgravd i bakken, til kundene. Fjernvarmenettet (primærnett) er en infrastruktur hvor vannet sirkulerer i et lukket kretsløp, frem og tilbake mellom varmesentralen og brukerne. Hos hver enkelt varmeforbruker (kunde) er det montert en varmeveksler. På kundesiden av varmeveksleren (sekundærnett) er det montert en energimåler som registrerer forbruk og som etter avlesning danner grunnlag for fakturering av forbrukt energi.
Nærvarme
Nærvarme er som fjernvarme i forhold til produksjon og distribusjon, men normalt i mindre målestokk. Nærvarme har mindre geografisk utbredelse på distribusjonsnettet. Det er vanlig å etablere nærvarmeanlegg og distribusjonsnett i forbindelse med et eller flere store bygg (offentlige bygg og næringsbygg) sammen med et utvalg mindre bygg (boliger). Nærvarme faller normalt ikke under konsesjonsreglene i energiloven. Nærvarmenett bygges normalt opp med primærnett (sentralnett) med varmeveksling til separat sekundærnett (kundenett) hvis det er flere eiere av byggene som er koplet på nærvarmenettet. Hvis det er samme eier av byggene som koples på, kan man gjøre installasjonen enklere og billigere ved å kople de enkelte byggenes oppvarmingssystemer direkte på systemet og kun ha primærnett. Dette vil gjøre systemet mindre driftssikkert da en lekkasje i ett bygg ikke kan isoleres, men affisere hele systemet.
Punktvarme
En til en levering av varme. Store energiforbrukere som ligger isolert kan få dekket sitt energibehov fra en «egen», lokal energisentral som ligger i tilknytning til forbruker. Istedenfor å etablere, finansiere og drifte denne energisentralen i egen regi, er det vanlig å inngå et samarbeid en aktør som har spesialkompetanse på ferdigvarme.
State of Play (film)
State of Play er en amerikansk politisk thrillerfilm fra 2009, regissert av Kevin Macdonald og med Russell Crowe, Ben Affleck og Rachel McAdams i hovedrollene.
Filmen er basert på den britiske kritiker-roste mini-serien ved samme navn, som ble sendt på BBC One i 2003. Filmen forteller historien om en journalists (Russell Crowe) fordypning i det mistenkelige dødsfallet til en kongressmanns (Ben Affleck) sekretær. Handlingen i den seks timer lange TV-serien er kortet ned til en to timers spillefilm, og handlingen er lagt til Washington, D.C.. Macdonald uttrykte at filmen er influert av 1970-tallets film, og utforsker spørsmålene rundt journalisters uavhengighet og relasjonene mellom politikere og pressen. Manuset til filmen ble skrevet av Matthew Michael Carnahan, Tony Gilroy, Peter Morgan og Billy Ray. Filmen ble utgitt i USA 17. april 2009, og gikk på norske kinoer fra 1. mai samme år.
Handling
En natt blir en tyv som forsøker å flykte gjennom Georgetown i Washington, D.C., skutt av en mann som bærer en koffert. En person som er vitne til hendelsen blir også skutt av drapsmannen, og vitnet blir liggende i koma. Neste morgen blir en ung kvinne drept av et tog på Washingtons metro, i det som ser ut til å være selvmord. Kongress-medlem Stephen Collins (spilt av Ben Affleck) får vite at den unge kvinnen var Sonia Baker, som arbeidet for ham. Stephen Collins, som tidligere hadde militær erfaring, leder en etterforskning av PointCorp, en privat forsvarsentreprenør med kontroversielle operasjoner som involverer leiesoldater.
Stenichnodes
Stenichnodes er en slekt av biller som tilhører gruppen perlebiller (Scydmaeninae) som nå blir regnet til familien kortvinger (Staphylinidae). De er rovdyr som har spesialisert seg på midd. Det er bare kjent én art.
State of Play (film)
Handling
Collins forteller sin gamle venn Cal McAffrey (spilt av Russell Crowe) at han hadde en affære med Sonia. Hun sendte ham en munter video-melding kort tid før hennes død, noe Collins mener er inkonsekvent og uvanlig oppførsel for noen som planlegger å begå selvmord. Cal og hans redaktør, Cameron Lynne (spilt av Helen Mirren) oppdager at Sonias død fant sted i en av bare tre blinde flekker i systemets kameraovervåkning. Cal mener at skuddvekslingen i Georgetown i Washington, D.C er relatert til Sonias død, og han finner en kobling mellom tyven og en hjemløs jente som gir ham fotografier som tyven, en venn av henne, stjal fra drapsmannens koffert. Bildene viser overvåkningsbilder av Sonia som snakker med en velkledd mann.
Stenichnodes
Utseende
Små (1-2 millimeter), mørke, blanke biller, fint hårete. Antennene er lengre enn hode + thorax, slanke, de tre ytterste leddene er knapt tykkere enn resteb og danner ikke noen markert klubbe. Hodet er nokså stort, kantete, med ganske små fasettøyne. Det er ikke påfallende innsnevret bak. Pronotum er lengre enn bredt, bredest litt foran midten, med fire dype, runde groper ved roten. Dekkvingene er ovale, hver dekkvinge har en dyp lengdegrop ved roten. De dekker hele bakkroppen. Lårene er kølleformede, beina ellers slanke.
State of Play (film)
Handling
Della Frye (spilt av Rachel McAdams) er reporter for samme avis som Cal, besøker sykehuset hvor vitnet til skytingen gjenvinner bevissthet, men vitnet blir snart drept av en usett skarpskytter. Det blir senere avslørt at PointCorp tjener flere milliarder dollar hvert eneste år fra deres leiesoldat-virksomhet. Cal snakker med Stephens Collins igjen, som forteller at PointCorp planlegger å skaffe seg samtlige kontrakter med amerikanske myndigheter innen overvåkning og forsvar - og dermed privatisere hele USAs sikkerhet. Cal oppdager hvor den mistenkte leiemorderen befinner seg, og kontakter politiet. Men mannen forsvinner, etter at han skyter mot Cal.
Steinar Christensen
Steinar Christensen (født 23. september 1946 i Kristiansund) er en norsk billedhugger og postkonseptualist. Han er overveiende autodidakt, med et kort opphold på Vestlandets Kunstakademi 1970, og har vært professor ved Vestlandets Kunstakademi (1978-83) og Konsthögskolan Valand i Göteborg, gjesteprofessor ved Det Kongelige Danske Kunstakademi, og professor (1989-96) og fungerende rektor (1991-92) ved Statens kunstakademi.
State of Play (film)
Handling
Della oppdager identiteten til den velkledde mannen som snakket med Sonia på fotografiene fra tyven. Mannen heter Dominic Foy, en direktør for et datter-selskap av PointCorp. Cal utpresser Foy til å snakke om hans aktiviteter med Sonia, og hun tar opptak av samtalen. Foy røper at Sonia fikk betalt for å spionere på Stephen Collins, og forføre ham for å få informasjon for PointCorp. Men Sonia ble forelsket i Collins, og var gravid med barnet hans da hun ble drept. Før avisen til Cal skal trykkes, går Collins offentlig ut med hans undersøkelser av PointCorp.
Stenichnodes
Levevis
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall.
Steinar Christensen
Han er kjent for blant annet stålskulpturer, stjerneinstallasjoner, performance og tvetydige stilleben med referanser til nederlandsk gullalderkunst.
State of Play (film)
Handling
Collins kone Anne, avslører at hun vet hvor mye penger Sonia mottok fra PointCorp. Cal innser at Collins allerede visste om Sonias arbeid for PointCorp. Cal lurer på hva Collins ville ha gjort hvis han visste at han hadde blitt lurt, og om Collins selv er forbundet med Sonias morder. Ett gammelt fotografi av Collins fra hans tidligere militære dager, hvor han står sammen med leiemorderen, bekrefter Cals mistanker. Collins røper at han lenge hadde vært mistenksom overfor Sonia, og at han leide leiemorderen for å holde ett øye med henne. Leiemorderen viser seg å være Collins tidligere kollega Robert Bingham fra militæret, hvis liv Collins en gang hadde reddet. Collins forteller at Bingham hatet PointCorp mer enn Collins selv gjorde, men at Bingham skal ha drept Sonia uten tillatelse fra Collins.
Stenichnodes
Utbredelse
Artene er utbredt i Afrika og Asia.
Steinar Christensen
Christensen deltok på Veneziabiennalen 1976 og er innkjøpt av blant annet Nasjonalgalleriet, Henie-Onstad Kunstsenter, Oslo kommunes kunstsamlinger, Bergen Billedgalleri, Norsk kulturråd, Statoils kunstsamling og Sønderjyllands Kunstmuseum. Han hadde separatutstillinger i Bergens Kunstforening (1973), Galleri UKS (1973) og Kunstnernes Hus (1978). Han har bidratt til Skulpturlandskap Nordland med installasjonen «Stella Maris» i Hamarøy, hvor han selv vokste opp.
De senere årene har han fortsatt med å skape sine tvetydige stilleben gjennom fotografiske verk i nært samarbeid med profesjonelle fotografer som bistår ham i visualiseringen. Serien "Still Life" viste tydelige referanser til nederlandsk gullalderkunst. De siste arbeidene fra "Shelter" serien (2013-2015) demonstrerer Christensens sin evne til å fornye sitt kunstneriske uttrykk ved å ta i bruk nye teknikker. Han skaper sin egen, nye estetikk - i dystopiske landskap med 'Kerberos' - vokteren av dødsriket - som eneste aktør.
State of Play (film)
Handling
Cal forteller Collins at han har tre minutter på å forlate kontoret hans før politiet dukker opp, ettersom Cal allerede har kontaktet dem. Da han forlater bygningen, blir Cal konfrontert av Bingham, men politiet kommer og skyter Bingham. Cal går deretter til kontoret sitt i redaksjonen, og sammen med Della skriver de en artikkel om alt som har skjedd som avslutter med å fortelle at Collins ble arrestert og siktet for flere lovbrudd.
Filosofiåret 2020
Filosofiåret 2020 er en oversikt over hendelser, utgivelser og personer med tilknytning til filosofi i 2020.
Dødsfall
innen estetikk og politisk filosofi ||align=center|75 ||align=center|1944 ||
|| fysiker og filosof ||align=center|100 ||align=center|1919 ||
Mørk hagesnegl
Mørk hagesnegl (Arion hortensis) er et bløtdyr og tilhører de landlevende lungesneglene i familiegruppen skogsnegler. Den er en av «nakensneglene» uten synlig skall.
Utseende
Mørk hagesnegl har to par tentakler. På det øverste paret finnes øyne ute på spissen. Det underste paret brukes til å registrere lukter eller kjemikalier. De har en kappehule som er en del av åndedrettet til sneglen, og den tjenestegjør som en lunge. Man kan lett se åpningen til kappehulen som et hull, normalt på høyre siden av kappen. Skogsnegler har åndehullet foran midten av kappa.
Mørk hagesnegl ligner gulsålet skogsnegl og kan forveksles med denne. Den kan også ligne på enkelte arter i familien kjølsnegler (Limacidae), men disse har åndehullet bak midten av kappa og en kjøl på den bakre delen av kroppen.
Levevis
Mørk hagesnegl finnes på fuktige steder med skygge. Den er aktive om natten når luftfuktigheten er høyere. Om dagen hviler den ofte undere steiner eller i tett vegetasjon. Om været blir for tørt og varmt, lukker den åpningen til kapphulen, mest mulig for å spare på fuktigheten.
Mørk hagesnegl er hermafroditter (tvekjønnet). For å kunne legge egg kreves allikevel to snegler, som under paringen, befrukter hverandre. Den legger flere hundre egg i grupper på 20-30 egg, på skyggefulle fuktige steder. Etter noen uker klekker eggene. De nyklekkete sneglene ser ut som miniatyrer av de voksne individene. Utviklingstiden til et voksent individ kan variere etter arten, men mellom seks og sju måneder er vanlig.
Alti Vinterbro
Alti Vinterbro (tidligere Vinterbro Senter) er et kjøpesenter i Ås kommune. Senteret ligger ved Tusenfryd, 20 minutter syd for Oslo.
Senteret har 80 butikker som spenner over mange bransjer - Obs, Rema 1000, Elkjøp, Clas Ohlson, Normal, Musti, postkontor (post i butikk), samt Vinmonopol. I tillegg har senteret en egne helseavdeling, treningssenter, bibliotek og åtte spisesteder. I handelsparken forøvrig finner du Bohus, Europris og Jysk.
Senteret har god adkomst, 1250 parkeringsplasser og tre timer gratis parkering.
Den 3. juni 2021 ble senteret solgt til Aurora Eiendom AS. Alti Vinterbro forvaltes av Alti Forvaltning AS
.ge
.ge er Georgias nasjonale toppnivådomene (ccTLD) for internett.
Registrering
Den administrative og tekniske kontaktpersonen til et .ge-domene må være bosatt i Georgia. Registreringer fortas direkte på andre nivå under .ge, og på tredje nivå under .com.ge samt visse begrensede andrenivå subdomener (.gov.ge, .net.ge, etc.)
Annelinn
Annelinn er en forstad til byen Tartu i Estland og ligger ved elva Emajõgi. Annelinn har rundt 30 000 innbyggere (2002). Forstaden har også et kasino, Monte Carlo Casino.
Galleri
Panoramabilde tatt i Annelinn i 2007
Antti Ruuskanen
Antti Hermanni Ruuskanen (født 21. februar 1984 i Pielavesi) er en finsk spydkaster. Hans personlige rekord er 87,33, fra 2008 i Kuortane. Han trenes av Antero Puranen.
Han vant bronsemedalje under Junior-EM i friidrett 2003 og sølv under U23-EM 2005. Han kom på sjetteplass under VM i friidrett 2009 i Berlin med et bestekast på 81,87. Han vant sølvmedalje under Sommer-OL 2012 i London.
Chris Baird
Christopher Patrick «Chris» Baird (født 25. februar 1982) er en nordirsk tidligere fotballspiller.
Svensk mesterskap på 100 km 2018
Svensk mesterskap på 100 km landeveisløp 2018 (SM 100 km landsväg) ble arrangert 5. juli 2018 i Helsingborg i Sverige.
Resultater, kvinner
Ikke fullført: Tanja Håkansson, Camilla Lundberg, Elin Ragnarsson og Annika Askgren Berg.
Moses (mannsnavn)
Moses er et opprinnelig hebraisk mannsnavn med usikker betydning. Navnet er svært vanlig i Vest-Afrika i formen Moussa. I Bibelen var Moses en hebraisk frigjører. Moses har svensk navnedag 20. desember.
Etymologi
Moses er en latinsk form av de greske navnene Moyses (Μωυσῆς) eller Moses (Μωσῆς). Disse er greske former av det hebraiske navnet Mosheh (מֹשֶׁה). Navnet har usikker betydning. Noen teorier er at opprinnelsen er:
Andre former av navnet er:
Haspelsnelle
Haspelsnelle kan sikte til to ulike fiskesneller:
Moses (mannsnavn)
Utbredelse
Moses er kjent brukt i Norge fra 1200-tallet og i Sverige fra 1500-tallet. I Norge var navnet mest brukt i Førde og Jølster i Sunnfjord og i Finnmark, men har vært lite brukt etter ca 1910.
Moses var et populært navn i USA på første halvdel av 1800-tallet.
Kjente personer med navnet
Personene i listen er ordnet kronologisk etter fødselsår.
Mastax thermarum
Mastax thermarum er en av billene i delgruppen (underfamilien) bombardérbiller (Brachininae) i familiegruppen løpebiller. Den har et avansert kjemisk forsvar, evnen til å sprøyte kokende, etsende kjemikalier mot truende fiender.
Utbredelse
Mastax thermarum finnes i Europa. Den er ikke funnet i Norge.
Utseende
Mastax thermarum har en matt svart farge på dekkvingene. På hver dekkvinge er det to lyst gule avlange flekker. Dekkvingene har ikke synlige lengdestriper (riller), litt av bakkroppen stikker fram bak dekkvingene. Kjevene, følehornene, halsskjoldet, hodet og beina har en mer brun-rød farge. Den samme brun-røde fargen finnes som en lengelinje langs midten, over sømmen på dekkvingene. Hodet er mørkt, nesten svart, midt i.
Levevis
Mastax thermarum finnes i tilknytning til åpne solrike lokaliteter. Både de voksne og larvene lever som rovdyr.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Micratheta
Micratheta er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).
Utseende
En liten, avlang, gulbrunlig kortvinge. Hodet er nokså stort, rundet, med små fasettøyne. Antennene er omtrent så lange som hode + pronotum, nokså kraftig utvidet mot spissen, de ytre leddene mye bredere enn lange. Pronotum er avrundet, mye bredere enn langt. Dekkvingene er jevnbrede, litt lengre enn pronotum. Bakkroppen er lett spoleformet.
Utbredelse
Arten er utbredt i Nord-Amerika.
Systematisk inndeling
Arten blir ofte plassert i den store slekten Atheta.
Buskerud Arbeideridrettskrets
Buskerud Arbeideridrettskrets kan sikte til:
Friidrett under Panamerikanske leker 2019 – 400 meter menn
Øvelsen 400 meter menn under friidrettskonkurransene ved Panamerikanske leker 2019 fant sted 7. og 8. august i Lima, Peru. Den forsvarende mesteren var Andre De Grasse fra Canada.
Rekorder
Før konkurransen var gjeldende rekorder som følger:
Semifinale
Kvalifisering: De tre første i hvert heat (Q) og de to raskeste ellers (q) kvalifiserte seg til finalen. Resultatene var som følger:
Boksing under samveldelekene 2006
Boksing under samveldelekene 2006. Boksing var en av flere sporter under de attende samveldelekene som ble arrangert i Melbourne i Australia i perioden 15. til 26. mars 2006. Det var attende gangen som boksing var med på programmet i Samveldelekene. I lekene i 2006 ble det konkurrert i elleve vektklasser i boksing, kun for menn. Alle tapende semifinalister fikk bronsemedaljer. England ble beste nasjon med fem gullmedaljer foran Australia med to.
Liste over flyplasser etter IATA-kode/S
S
Forklaring:
Frankrikes kronregalier
Frankrikes kronregalier omfatter flere kroner, riksepler, sceptere, diademer og juveler som har vært brukt av flere kongelige personer i Frankrike.
Mange av de opprinnelige kronregaliene har opp igjennom tiden blitt tatt i fra hverandre eller smeltet om. Størstedelen av samlingen ble imidlertid solgt i 1885 av den tredje franske republikk. Etter avskaffelsen av monarkiet ønsket myndighetene å kvitte seg med kronregaliene fordi de mente at de kunne bli brukt av enten rojalistene eller bonapartistene som et middel til å kreve makten tilbake.